**Zápisnica**

zo zasadnutia Rodičovského združenia pri ZUŠ Gbely UMENIE DEŤOM

zo dňa 11.9.2019

Prítomní: Lenka Uhrincová, Petra Horinková, Mária Karasová, Renáta Audová, Katarína Pálenyíková

Ospravedlnení: Petra Volková, Pavel Rafaelis

**Program:**

1. Otvorenie
2. Návrh programu zasadnutia rodičovského združenia
3. Zhodnotenie stavu účtu na začiatku nového školského roku
4. Návrh výšky rodičovského príspevku pre školský rok 2018/19
5. Termín rodičovského združenia
6. Záver
7. Prijaté uznesenia

1,2. Program otvorila predsedníčka združenia Lenka Uhrincová, ktorá privítala ostatných členov Rady rodičov. Oznámila im, že v RZ končí dlhoročná členka Miriam Hricová, ktorej dcéra už prestala byť žiačkou ZUŠ Gbely.

Členovia jednohlasne schválili program zasadnutia.

3. Predsedníčka Lenka Uhrincová zhodnotila predchádzajúci školský rok, prijaté platby od rodičov, prijaté 2% z dane a tiež zhrnula výdavky za minulý školský rok. Okrem nakúpených pomôcok to boli ešte nasledujúce poplatky:

Vedenie účtu 10/18 - 9/2019 - 3,90eur x 12 = 46,80 €

Výber kartou 2018/2019 do 9/2019 - 5x 1,30= 6,50 €

Platba kartou do 9/2019 2 x 0,20 = 0,40 €

**2% pre rok 2019/2020 boli vo výške 1317,02 €**

**Stav účtu k 31.8.2019 je 2800,07 €**

4. Predsedníčka RR navrhla, aby **rodičovský príspevok** pre nasledujúci školský rok bol vo výške **5€ na rok za 1 dieťa a 1 odbor**. Súčasný stav, kedy sa platí 10€ na rodinu bez ohľadu na počet detí alebo krúžkov diskriminuje rodičov, ktorí majú v ZUŠ len 1 dieťa navštevujúci 1 krúžok. Členovia RR s návrhom súhlasili. Dohodli sa ale, že ak majú rodičia v ZUŠ viac ako 2 deti, za ostatné už poplatok platiť nebudú.

5. Členovia RR sa dohodli na **termíne rodičovského združenia**, ktorý stanovili na **19.9.2019 o 17.30 hod**. Navrhujú však, aby sa na zasadnutí zúčastnili okrem pani riaditeľky aj učitelia ZUŠ, aby sa mohli prítomní rodičia informovať o  svojich deťoch, nakoľko nie každý rodič je v kontakte s učiteľom.

V tomto termíne sa budú konať aj voľby do Rady rodičov.

6. Predsedníčka Lenka Uhrincová poďakovala členom za spoluprácu v uplynulom roku a rozlúčila sa s nimi.

Prijaté uznesenia:

Rada rodičov berie na vedomie stav účtu RZ Umenie deťom.

Rada rodičov odsúhlasila návrh rodičovského príspevku v školskom roku 2019/20 vo výške 5€ na 1 dieťa a 1 odbor.

Rada rodičov schvaľuje termín rodičovského združenia 19.9.2019 o 17.30 hod.

V Gbeloch, dňa 12.9.2019

Zapísala: Petra Horinková

Schválila: Lenka Uhrincová